Piikkiön Sos.dem. Työväenyhdistys ry

TOIMINTAKERTOMUS vuodelta 2019

KOKOUSTOIMINTA

Yhdistys on pitänyt kertomusvuonna kolme kuukausikokousta ja kevät- ja syyskokouksen. Hallitus on kokoontunut yhdeksän kertaa.

Hallitukseen ovat kuuluneet Esko Lehtisalo, puheenjohtaja, Jouni Vuori varapuheenjohtaja, Tiina Lehtonen, sihteeri, Erkki Kulju, taloudenhoitaja. Varsinaisina hallituksen jäseninä ovat olleet Jukka Sirén, Suvi Simelius-Nieminen, Arto Elo, Maija Ruohonen, Riitta-Liisa Lehtonen ja Mira Lönnqvist. Hallituksen varajäseninä olivat Pirjo-Riitta Ruohonen, Esa Rastas ja Voitto Koskinen. Jouni Vuori toimi varasihteerinä ja Esa Rastas jäsenasioiden hoitajana ja toisena varasihteerinä. Yhdistyksen kokouksiin on osallistunut keskimäärin 14 yhdistyksen jäsentä.

Yhdistyksen tilintarkastajana on toiminut HT Antti Rantasaari ja toiminnantarkastajana Pirjo Ailanto. Varatoiminnantarkastajana on ollut Rainer Suomi.

Piirikokousedustajina ovat toimineet Jukka Siren, Esko Lehtisalo ja Susanna Kiukainen; varalla Esa Rastas, Heikki Suominen ja Rainer Suomi.

Naispiirin piirikokousedustaja oli Pirjo-Riitta Ruohonen ja varalla Mira Lönnqvist.

TSL:n Turun opintojärjestössä yhdistystä edusti Rainer Suomi; varalla Esa Rastas.

Kaarinan Sos.dem Kunnallisjärjestön edustajistoon ovat kuuluneet Jukka Sirén, Niina Alho, Tiina Lehtonen, Riitta-Liisa Lehtonen, Mira Lönnqvist ja Jouni Vuori. Varaedustajina toimivat Suvi Simelius-Nieminen, Esa Rastas, Heikki Suominen, Susanna Kiukainen, Arto Elo ja Esko Lehtisalo.

Jukka Siren on toiminut SDP:n puoluevaltuuston varajäsenenä.

Kaarinan sos.dem. kunnallisjärjestön hallituksen jäsenenä olivat Esko Lehtisalo ja Jouni Vuori; varalla Susanna Kiukainen ja Esa Rastas. Hallituksen puheenjohtajana toimi Niina Alho.

Ki Oy Piikkiön kauppakeskuksen yhtiökokoukseen yhdistyksen edustajana osallistui Erkki Kulju ja hallituksen jäsenenä toimi Jukka Siren. Liike-Piikkiön yhtiökokouksissa yhdistystä edusti Arto Elo.

As Oy Piikkiön Pappilanahon yhtiökokouksiin osallistui ja hallituksen jäsenenä toimi Erkki Kulju. As Oy Rekolanpuiston yhtiökokousedustajana toimi Esko Lehtisalo

POLIITTINEN TOIMINTA

Yhdistyksen kokouksissa on keskusteltu ajankohtaisista kunnallispoliittisista ja valtakunnallisista asioista.

SDP:n puoluehallituksen jäsen Petra Peltonen luennoi 11.2.2019 SDP:n periaatejulistuksesta, mikä hyväksytään SDP:n puoluekokouksessa kesällä 2020.

Yhdistyksen nimeämä kansanedustajaehdokas Niina Alho menestyi vaaleissa hyvin saaden yli 3000 ääntä.

Yhdistys tuki EU-vaaleissa Antton Rönnholmia. Rönnholm sai runsaat 5000 ääntä

Osallistuttiin Piikkiö päiville, jossa myös Antton Rönnholm kävi eurovaalikampanjan merkeissä.

Esko Lehtisalo toimi Piikkiön seurakuntaneuvoston ja sen työjaoston jäsenenä sekä diakoniatyöryhmän puheenjohtajana sekä seurakuntayhtymän kiinteistöjohtokunnan varajäsenenä. Jouni Vuori toimi seurakuntayhtymän kiinteän omaisuuden tarkastajana ja Esa Rastas seurakuntayhtymän tarkastusjohtokunnan varajäsenenä.

ONNITTELUKÄYNNIT JA MUISTAMISET

Esko Lehtisalo ja Niina Alho osallistuivat alkuvuodesta 2019 poismenneen Jarkko Järvisen muistelutilaisuuteen Kaarina-teatterissa 15.3.2019. Tilaisuuteen toimitettiin suruadressi.

Matti Lahtinen 75 vuotta 21.2.2019,Tapio Koskenvoima 60 vuotta 5.5.2019, Alpo Lehtonen 70 vuotta 4.8.2019. Merkkipäiviään viettäneitä muistettiin onnittelukorteilla. Voitto Koskinen täytti 22.8.2019 80 vuotta. Syntymäpäiville osallistuivat Esko Lehtisalo, Maija Ruohonen ja Heikki Suominen.

TALOUDELLINEN TILANNE

Yhdistyksen taloudellinen tilanne on pysynyt vakaana. Työväentalon tontin myynnistä saadut varat on sijoitettu:

- Kiinteistö Oy Piikkiön Kauppakeskus osakkeisiin, jotka oikeuttavat huoneiston nro 8, yhdistyksen kokoustilat hallintaan.

- Kiinteistö Oy Liike-Piikkiön osakkeisiin, jotka oikeuttavat liikehuoneiston, jossa toimii vuokralaisena Piikkiön Apteekki, hallintaan.

As Oy Piikkiön Pappilanahon huoneisto nro 13 ja As Oy Rekolanpuiston huoneisto C 29 olivat vuokrattuina koko kertomusvuoden ajan.

Keväällä yhdistys osti vakavaraisten suomalaisten yhtiöiden osakkeita.

MUU TOIMINTA

Perinteeksi muodostunut jouluruokailu järjestettiin joulupuuron muodossa Kahvila Pirskatissa 14.11.2019. Paikalla oli 18 ruokailijaa.